"Դատական ակտերի հարկադիր կատարման մասին" ՀՀ օրենքի 34-րդ հոդվածի 1-ին մասի համաձայն՝ կատարողական գործողությունների իրականացման համար սահմանվում է երկամսյա ժամկետ, բացառությամբ անհապաղ կատարման ենթակա, ինչպես նաև պարբերական վճարումներ նախատեսող կատարողական թերթերի։ Կատարողական գործողությունների իրականացման երկամսյա ժամկետում չեն հաշվարկվում կատարողական գործողություններն աճուրդային գործընթացում գտնվելու, գույքն ուղղակի վաճառքով իրացնելու, պարտապանի կամ նրա գույքի հետախուզման, ինչպես նաև կատարողական վարույթի հետաձգման կամ կասեցման ժամկետները: Ուստի հարկադիր կատարողը պարտավոր է կատարողական թերթի պահանջների կատարմանն ուղղված բոլոր գործողությունները կատարել վերը նշված ժամանակահատվածում։